5.5.2022
SL
Uradni list Evropske unije
C 184/57 sreda 20. oktobra 2021
53. poziva Komisijo, naj v okviru vala prenove predstavi predlog spremembe člena 7 Direktive 2010/31/EU, v katerem naj uvede zahtevo za obvezno pregledovanje v zvezi z azbestom ter prijavo in odstranitev azbesta pred začetkom vsakršnih prenovitvenih del ob upoštevanju člena 153(1)(a) PDEU o izboljšanju zlasti delovnega okolja za varovanje zdravja in varnosti delavcev; 54. poziva Komisijo, naj predstavi zakonodajni predlog, ki upošteva veljavne nacionalne predpise, kot tudi oceno učinka najučinkovitejših modelov obveznega pregledovanja stavb, ki vključuje površinsko ugotavljanje prisotnosti azbesta in ki ga izvaja ustrezno usposobljen poklicni subjekt z dovoljenji, pred prodajo ali oddajo v najem in vzpostavitev potrdil o azbestu za stavbe, zgrajene pred letom 2005, ali pred letom ustrezne nacionalne prepovedi uporabe azbesta, kar je nastopilo prej; 55. poziva države članice, naj sprejmejo zaščitne ukrepe za najemnike v primerih, kadar se prisotnost azbesta ugotovi pred energetskimi prenovitvenimi deli; poudarja, da najemniki ne bi smeli plačevati stroškov pregledovanja in odstranitve; poziva države članice, naj najemnikom zagotovijo popolno razkritje informacij o azbestu v stavbah in potrdilo o azbestu; Unija kot vodilna v svetu v boju proti azbestu 56. pozdravlja sklepe Sveta z dne 12. marca 2021, v katerih je poudarjeno, da je treba okrepiti nacionalne zmogljivosti za nadzor trga in vlogo carinskih organov; poziva države članice, naj okrepijo kontrole in nadzor trga ter sodelujejo z mejnimi in carinskimi organi drugih držav članic, da bi preprečile vstop nezakonitih izdelkov, ki vsebujejo azbest, na enotni trg; poudarja, kako pomembna sta spodbujanje in razvoj trajnostnih rešitev za razstavljanje plovil v Uniji v skladu z novim akcijskim načrtom za krožno gospodarstvo, da bi se izognili škodljivim učinkom na zdravje delavcev zaradi izpostavljenosti azbestu pri razstavljanju plovil; poziva Komisijo, naj zagotovi visoke standarde za zaščito delavcev pred izpostavljenostjo azbestu v obratih za recikliranje ladij v tretjih državah, ki jih je odobrila Unija; poziva Komisijo, naj izvede študijo o obsegu nezakonitega uvoza izdelkov in materialov, ki vsebujejo azbest, v Unijo ter o možnih ukrepih za okrepitev nadzora trga, ki bi lahko vključevali možnost omejitve vplutja v pristanišče, pristaniških zmogljivosti in začasnega skladiščenja v Uniji za plovila, ki prevažajo izdelke ali materiale, ki vsebujejo azbest kot tovor v tranzitu; 57. poziva Komisijo, naj uvrstitev krizotilnega azbesta na seznam iz Priloge III k Rotterdamski konvenciji in prepoved uporabe azbesta na svetovni ravni obravnava kot glavni prednostni nalogi; poziva Unijo, naj sodeluje z mednarodnimi organizacijami in kot prva razvije instrumente, s katerimi bo trg z azbestom označila kot trgovino s strupenimi snovmi; poziva Unijo, naj boj proti azbestu in boleznim, povezanim z azbestom, vključi v svoje zunanje politike; poziva Komisijo in države članice, naj povečajo svojo podporo, tudi finančno, svetovnim akterjem, ki se borijo proti azbestu in boleznim, povezanim z azbestom, vključno s SZO; obsoja finančne naložbe v svetovno azbestno industrijo; 58. opozarja, da tretjina ljudi v evropski regiji SZO živi v državah, ki še niso prepovedale uporabe vseh oblik azbesta (32); poudarja, da 16 evropskih držav še vedno uporablja azbest kot gradbeni material, ter ga še naprej proizvaja in izvaža; Finančni vidiki 59. poziva Komisijo, naj oceni finančne posledice zahtev Parlamenta v skladu z odstavkoma 17 in 18 te resolucije ter točko 3 Priloge I; o o 60.
(32)
o
naroči svojemu predsedniku, naj posreduje to resolucijo in priložena priporočila Komisiji in Svetu.
https://www.euro.who.int/en/media-centre/sections/press-releases/2015/04/at-least-one-in-three-europeans-can-be-exposed-to-as­ bestos-at-work-and-in-the-environment